****

**ข้อมูลเกี่ยวกับหน่วยงานรัฐบาลนิวซีแลนด์**

หน่วยงานรัฐบาลตามด้านล่างมีหน้าที่รับผิดชอบด้านความมั่นคงของชาติและปกป้องสิทธิของประชาชนในนิวซีแลนด์ ข้อมูลนี้จะกล่าวถึงบทบาทหน้าที่และการดำเนินการที่หน่วยงานรัฐบาลสามารถให้ความช่วยเหลือแก่ท่านได้ ท่านสามารถแจ้งการแทรกแซงจากต่างประเทศต่อ จนท.ตำรวจนิวซีแลนด์และ NZSIS หากต้องการศึกษาเพิ่มเติมเกี่ยวกับการแจ้ง ดูได้ที่: [วิธีแจ้งการแทรกแซงจากต่างประเทศ](https://www.ethniccommunities.govt.nz/programmes/security-and-resilience/how-to-report-foreign-interference/)



จนท.ตํารวจนิวซีแลนด์ให้บริการที่ช่วยให้มั่นใจได้ว่าประชาชนจะปลอดภัยและรู้สึกปลอดภัยในที่พักอาศัย ตามท้องถนน และในชุมชนของตน จนท.ตํารวจปฏิบัติหน้าที่ตลอด 24 ชั่วโมงเพื่อมุ่งเน้นและป้องกันอาชญากรรมและภยันตราย ด้วยบุคลากรจำนวนประมาณ 15,000 คน เราดำเนินงานจากสถานีเขตเทศบาลและพื้นที่ห่างไกล รวมถึงศูนย์กลางที่ว่าการตํารวจขนาดใหญ่

เราดําเนินงานทั้งทางบก ทางทะเล และทางอากาศ และได้รับมือกับเหตุต่างๆมากกว่า 1.3 ล้านครั้งต่อปี โดยรับสายโทร 111 มากกว่า 925,000 สาย และสายโทรที่ไม่นับว่าเป็นเหตุฉุกเฉินมากกว่า 743,000 สาย

จนท.ตำรวจได้รับการฝึกอบรมมาเพื่อบำบัดทุกข์บำรุงสุขแก่ประชาชนทุกคนในนิวซีแลนด์ การบริการงานตำรวจคงไว้ซึ่งลักษณะที่เคารพสิทธิมนุษยชนและให้บริการอย่างเป็นอิสระและเป็นกลาง

บทบาทหลักของจนท.ตํารวจ คือ การป้องกัน สืบสวนสอบสวน แก้ไข และลดปัญหาอาชญากรรมและอุบัติเหตุบนท้องถนน หน้าที่ของจนท.ตำรวจมีดังนี้:

* การรักษาความสงบ
* การรักษาความปลอดภัยของประชาชน
* การบังคับใช้กฎหมาย
* การป้องกันอาชญากรรม
* การช่วยเหลือและการสร้างความอุ่นใจให้กับชุมชน
* ความมั่นคงของชาติ
* การมีส่วนร่วมในกิจกรรมการตำรวจนอกประเทศนิวซีแลนด์
* การจัดการกับภาวะฉุกเฉิน



**เจ้าหน้าที่ประสานงานด้านชาติพันธุ์**จนท.ตำรวจให้ความสำคัญกับความหลากหลายและสนับสนุนชุมชนชาติพันธุ์ด้วยการมีเจ้าหน้าที่ประสานงานด้านชาติพันธุ์อยู่ ทั่วประเทศ มีการทำงานร่วมกับชุมชนเพื่อช่วยให้มีความเข้าใจและเข้าถึงงานบริการของจนท.ตำรวจ ให้ข้อมูลแก่จนท.ตำรวจเกี่ยวกับข้อกังวลของชุมชน และทำงานร่วมกับจนท.ตำรวจในการสืบสวนสอบสวนและป้องกันอาชญากรรมที่เกี่ยวข้องกับชุมชนชาติพันธุ์

บุคลากรของเรายินดีที่จะรับฟังข้อกังวลและทำงานร่วมกับท่านเพื่อยกระดับความปลอดภัย

หากท่านถูกคุกคามเป็นการต่อหน้าหรือทางออนไลน์ จนทำให้ท่านรู้สึกหวาดกลัวต่อสวัสดิภาพของตนเองหรือผู้อื่น โปรดติดต่อ จนท.ตำรวจ ซึ่งรวมถึงเหตุการณ์ใดๆ ที่อาจมีแรงจูงใจมาจากความขัดแย้งทางด้านเชื้อชาติ ความเชื่อ รสนิยมทางเพศ อัตลักษณ์ทางเพศ ทุพพลภาพ หรืออายุ

ชาวนิวซีแลนด์ทุกคนควรสอดส่องสภาพแวดล้อมโดยรอบและรายงานพฤติกรรมที่ชวนสงสัยหรือผิดปกติต่อเจ้าหน้าที่

**111 ฝ่ายตํารวจฉุกเฉิน:**โทร 111 เพื่อขอติดต่อแผนก Police เมื่อ:

* มีผู้ได้รับบาดเจ็บหรือตกอยู่ในอันตราย หรือ
* มีความเสี่ยงร้ายแรงปัจจุบันทันด่วนหรือกระชั้นชิดต่อชีวิตหรือทรัพย์สิน หรือมีอาชญากรรมเกิดขึ้นหรือเพิ่งเกิดสดๆร้อนๆและผู้กระทําความผิดยังคงอยู่ในที่เกิดเหตุหรือเพิ่งจากไป

 **105 การรายงานที่ไม่ฉุกเฉินต่อ จนท.ตํารวจ:**หากข้อมูลไม่สําคัญด้วยเรื่องของเวลา ประชาชนสามารถรายงานพฤติกรรมที่ชวนสงสัยหรือผิดปกติต่อ จนท.ตํารวจในพื้นที่ของตนได้โดย:

* กรอกรายงานออนไลน์ได้ที่ [105.police.govt.nz](https://www.police.govt.nz/use-105) หรือโทรหมายเลขที่ไม่ฉุกเฉินของกรมตํารวจนิวซีแลนด์ 105
* หรือแจ้งเหตุด้วยตนเองที่[สถานีตำรวจ](https://www.police.govt.nz/contact-us/stations)ที่ใกล้ที่สุด
* โทรติดต่อ [Crime Stoppers](https://www.crimestoppers-nz.org/) ได้ที่หมายเลข 0800 555 111

หากต้องการพูดคุยกับ จนท.ตำรวจ โทร 105 จากโทรศัพท์มือถือหรือโทรศัพท์บ้าน บริการนี้ฟรีทั่วประเทศตลอด 24 ชั่วโมงทุกวัน หากติดต่อ 105 ไม่ได้ โปรดติดต่อเราทางออนไลน์ที่ <https://www.police.govt.nz/use-105>

หน่วยข่าวกรองความมั่นคงแห่งนิวซีแลนด์ (NZSIS) เป็นหน่วยข่าวกรองด้านความมั่นคงภายในประเทศของนิวซีแลนด์ ภารกิจขององค์กรคือ การพิทักษ์รักษาประเทศนิวซีแล
นด์และประชาชนทุกคนที่พำนักอาศัยที่นี่ให้ปลอดภัย

NZSIS เป็นหน่วยงานบริการสาธารณะที่ทำหน้าที่สืบส
วนสอบสวนภัยคุกคามต่อความมั่นคงแห่งชาติของนิวซีแลนด์ ซึ่งหมายถึงการปกป้อง นิวซีแลนด์ในฐานะสังคมที่เสรี เปิดกว้าง และเป็นประชาธิปไตย นอกจากนี้ยังช่วยปกป้องความสัมพันธ์ระหว่างประเทศและความเป็นอยู่ทางเศรษฐกิจของนิวซีแลนด์อีกด้วย

เป็นหน่วยงานด้านความมั่นคงภายในประเทศของนิวซีแลนด์และเป็นผู้นําด้านข่าวกรองของมนุษยชาติ ซึ่งหมายความว่าองค์กรจะคอยรวบรวมข้อมูลจากการพูดคุยกับบุคคลหลากหลายกลุ่ม ข้อมูลข่าวกรองที่ออกโดย NZSIS จะส่งไปยังรัฐบาลและ ผู้กำหนดนโยบายอื่นๆ เพื่อช่วยในการตัดสินใจที่เหมาะสมขององค์กรนั้นๆ

หน้าที่อีกประการหนึ่งของ NZSIS คือการช่วยให้หน่วยงานของรัฐบาลและหน่วยงานอื่นๆ คุ้มครองประชาชน ข้อมูล และทรัพย์สินของตนจากภัยคุกคามต่อความมั่นคงของชาติ

ประเด็นที่ NZSIS ให้ความสำคัญมีดังต่อไปนี้:

* การแทรกแซงจากต่างประเทศอันได้แก่การพุ่งเป้าที่ชุมชนชาติพันธุ์ผ่านกิจกรรมของรัฐต่างประเทศที่มีลักษณะบีบบังคับ
* การจารกรรม
* ลัทธิสุดโต่งและการก่อการร้ายที่รุนแรง

NZSIS ดำเนินงานอย่างใกล้ชิดกับพันธมิตรในประเทศ เช่น กรมตํารวจนิวซีแลนด์และสํานักงานรักษาความปลอดภัยการสื่อสารของรัฐบาล (GCSB) นอกจากนี้ องค์กรยังดำเนินงานร่วมกับชุมชน ชนเผ่าเมารี รัฐบาลท้องถิ่น ภาคส่วนการศึกษา ธุรกิจและองค์กรต่างๆ อันเป็นส่วนหนึ่งของภารกิจอีกด้วย

องค์กรดําเนินงานภายใต้กฎหมายที่เรียกว่าพระราชบัญญัติข่าวกรองและความมั่นคง ปี 2017 ซึ่งช่วยให้มั่นใจได้ว่า NZSIS ปฏิบัติหน้าที่ถูกต้องตามกฎหมาย เป็นกลางทางการเมือง และดำรงไว้ซึ่งข้อกำหนดด้านสิทธิมนุษยชน NZSIS ต้องดำเนินงานตามลําดับความสําคัญของข่าวกรองที่กําหนดโดยรัฐบาลนิวซีแลนด์

NZSIS ไม่สามารถจับกุมหรือควบคุมตัวบุคคลใดได้ และจะไม่ สืบสวนสอบสวนบุคคลใดเพียงเพราะความเชื่อ สัญชาติ หรือมีส่วนร่วมในกิจกรรมการประท้วงที่ชอบ
ด้วยกฎหมาย

เช่นเดียวกับหน่วยงานบริการสาธารณะอื่นๆ NZSIS มี หน้าที่รับผิดชอบต่อ ผู้ตรวจการแผ่นดิน กรรมาธิการสิทธิส่วนบุคคล สํานักงานผู้ตรวจการแผ่นดิน และคณะกรรมการบริการสาธารณะ

NZSIS ยังอยู่ภายใต้การกำกับดูแลที่เข้มงวดและเป็นอิสระจ
ากผู้ตรวจการทั่วไปด้านข่าวกรองและความมั่นคง บทบาทขององค์กรคือการสืบสวนข้อร้องเรียนและดำเนินการสอบสวนเกี่ยวกับหน่วยงานข่าวกรองเพื่อให้แน่ใจว่ามีการทำหน้าที่อย่างถูกต้องตามกฎหมายโดยสมบูรณ์ NZSIS ยังรับผิดชอบต่อรัฐสภาและรัฐมนตรีของนิวซีแลนด์อีกด้วย

**ศึกษาเพิ่มเติมได้ที่** [Home | New Zealand Security Intelligence Service](https://www.nzsis.govt.nz/)
**รับข้อมูลข่าวสารได้ที่** [Engagement | New Zealand Security Intelligence Service](https://www.nzsis.govt.nz/our-work/engagement)
**รายงานข้อกังวลได้ที่** [Reporting a national security concern](https://providinginformation.nzsis.govt.nz/#a0oqnn86a0h5j4obesc8udlij)



สํานักงานรักษาความปลอดภัยการสื่อสารของรัฐบาล (GCSB) เป็นหน่วยงานชั้นนําของนิวซีแลนด์
ด้านข่าวกรองสัญญาณ ซึ่งหมายถึงข่าวกรองที่ได้รับจา
กการสื่อสารทางอิเล็กทรอนิกส์

ข้อมูลข่าวกรองเหล่านี้จัดทำขึ้นเพื่อส่งให้กับหน่วยงานรัฐบาลเพื่อใช้สนับสนุนการดำเนินงานและการตัดสินใจขององค์กรนั้นๆ
นอกจากนี้ GCSB ยังได้รับข่าวกรองจากพันธมิ
ตรในต่างประเทศ โดยเฉพาะออสเตรเลีย สหรัฐอเมริกา สหราชอาณาจักร และแคนาดา การประสานงานร่วมกันระหว่าง GCSB และข่าวกรองต่างประเทศช่วยให้นิวซีแลนด์เข้าใจสถา
นการณ์โลกและสามารถจัดการกับภัยคุกคามต่อความมั่นคงของชาติได้

GCSB ยังเป็นหน่วยงานปฏิบัติการชั้นนำด้านความปลอ
ดภัยทางไซเบอร์ผ่านศูนย์ความปลอดภัยทางไซเบอร์แห่งชาติ (NCSC) ซึ่งเป็นหน่วยกิจการภายใน GCSB NCSC ให้บริการด้านความปลอดภัยทางไซเบอร์แก่นิวซีแลนด์ทั้งหมด นับตั้งแต่บุคคลธรรมดาไปจนถึงธุรกิจและองค์กรขนาดกลางและขนาดย่อม วิสาหกิจขนาดใหญ่ รัฐบาล และองค์กรที่สําคัญระดับประเทศ

[Own Your Online](http://www.ownyouronline.govt.nz/) เป็นเว็บไซต์ของ NCSC ที่มุ่งเน้นด้านการให้คําแนะนําและแนวทางด้านความปลอดภัยทางไซเบอร์สําหรับบุคคลธรรมดาและธุรกิจขนาดเล็กถึงขนาดกลาง หากประสงค์ที่จะแจ้งเหตุการณ์เกี่ยวกับความปลอดภัยทางไซเบอร์ สามารถติดต่อได้ที่ [Own Your Online](http://www.ownyouronline.govt.nz/) หรือ [National Cyber Security Centre](https://www.ncsc.govt.nz/)

GCSB ดำเนินงานอย่างใกล้ชิดกับหน่วยข่าวกรองความมั่นค
งของนิวซีแลนด์ (NZSIS) NZSIS สืบสวนภัยคุกคามต่อความมั่นคงแห่งชาติของนิวซีแลนด์ รวมถึงการปกป้องประชาธิปไตยของนิวซีแลนด์ ภัยคุกคามการแทรกแซงจากต่างประเทศ และสิทธิของประชาชนทุกคนในการพำนักอาศัยและออกความคิดเห็นอย่างเสรี

มีมาตรการการป้องกันหลายอย่างที่ช่วยให้มั่นใจได้ว่า GCSB จะดำเนินการตามกฎหมายนิวซีแลนด์และพันธกร
ณีด้านสิทธิมนุษยชนอยู่เสมอ

GCSB ปฏิบัติหน้าที่ภายใต้พระราชบัญญัติข่าวกรองและค
วามมั่นคง ปี 2017 ซึ่งเป็นกฎหมายที่คุ้มครองนิวซีแลนด์ให้เ
ป็นสังคมเสรี เปิดกว้าง และเป็นประชาธิปไตย

GCSB เป็นแผนกบริการสาธารณะ และเช่นเดียวกับหน่วยงานของรัฐอื่นๆ มีหน้าที่รับผิดชอบต่อผู้ตรวจการแผ่นดิน กรรมาธิการสิทธิส่วนบุคคล สํานักงานผู้ตรวจการแผ่นดิน และคณะกรรมการบริการ  สาธารณะ GCSB ยังอยู่ภายใต้การกํากับดูแลที่เข้มงวดและเป็นอิสระโดยผู้ตรวจการข่าวกรองและความมั่นคง  ผู้ตรวจการแผ่นดินสอบสวนข้อร้องเรียนต่อหน่วยข่าวกรองและดําเนินการสืบสวนสอบสวนเพื่อตรวจสอบว่าองค์กรดําเนินการอย่างถูกต้องตามกฎหมายโดยสมบูรณ์ GCSB ยังรับผิดชอบต่อรัฐสภาและรัฐมนตรีของนิวซีแลนด์อีกด้วย

มีบุคลากรจำนวนประมาณ 600 คนทำงานให้กับ GCSB เจ้าหน้าที่เหล่านั้นมาจากสังคมโดยรวมจากทั่วประเทศของนิวซีแลนด์ และดำเนินงานในบทบาทที่หลากหลาย GCSB มีเว็บไซต์สาธารณะ [www.gcsb.govt.nz](https://aus01.safelinks.protection.outlook.com/?url=http%3A%2F%2Fwww.gcsb.govt.nz%2F&data=05%7C02%7CSara.Williams%40ethniccommunities.govt.nz%7C07080c72ad3b4e8ecac308dd86b22055%7Cf659ca5cfc474e96b24d14c95df13acb%7C0%7C0%7C638814821839757194%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=ZWHNAj87YdR7B1Yl8PobH2n%2F%2FnDqXRUX3Gh27YQgHNM%3D&reserved=0) ซึ่งอธิบายเพิ่มเติมเกี่ยวกับการบริหารงานขององค์กร



คณะกรรมการสิทธิมนุษยชน Te Kāhui Tika Tangata เป็นสถาบันสิทธิมนุษยชนแห่งชาติของนิวซีแลนด์ He whakamana tangata ชีวิตแห่งศักดิ์ศรีของทุกคน คือคําขวัญของเรา และเราก็ได้สงวนรักษาค่านิยมนี้โดยการปกป้องและเสริมสร้างสิทธิมนุษยชนของชาวนิวซีแลนด์ทุกคน และทําให้แน่ใจว่า Te Tiriti o Waitangi หลอมรวมอยู่ในทุกภารกิจที่เราทํา

คณะกรรมาธิการสิทธิมนุษยชนประกอบด้วยกรรมาธิการสี่ท่าน พันธมิตรด้านการกํากับดูแลสิทธิชนพื้นเมือง และเจ้าหน้าที่ประมาณ 60 คนอยู่ที่โอ๊คแลนด์ เวลลิงตัน และไครสต์เชิร์ช

เราส่งเสริมและปกป้องสิทธิมนุษยชนในหลาย ๆ ด้าน หนึ่งในนั้นคือผ่านบริการฟรีและเป็นความลับของเราเพื่อช่วยสาธารณชนจัดการกับข้อร้องเรียนเกี่ยวกับการเลือกปฏิบัติที่ผิดกฎหมายภายใต้พระราชบัญญัติสิทธิมนุษยชน ปี 1993

ที่ปรึกษาคดีและผู้ไกล่เกลี่ยของเราทำงานร่วมกับประชาชนเพื่อให้ข้อมูล สนับสนุนการแก้ไขปัญหาในระยะเริ่มต้น และเสนอบริการแก้ไขข้อพิพาท บริการของเราฟรีและเป็นความลับ เราจะไม่ทำการสอบสวนข้อร้องเรียนหรือตัดสินว่ามีการละเมิดกฎหมายหรือไม่

ท่านสามารถร้องเรียนได้หากรู้สึกว่าเคยประสบกับการเลือกปฏิบัติด้านเชื้อชาติ ศาสนา เพศ การแสดงออกทางเพศ รสนิยมทางเพศ ทุพพลภาพ หรือลักษณะส่วนบุคคลอื่นๆ

นอกจากนี้ ท่านยังสามารถร้องเรียนได้หากเคยถูกล่ว
งละเมิดทางเพศ พฤติกรรมทางเพศที่ไม่พึงประสงค์ หรือหากมีบุคคลใดพยายามเปลี่ยนรสนิยมทางเพศหรือการแสดงออกทางเพศของท่าน

การเลือกปฏิบัติอาจมาจากบุคคลธรรมดา เช่น ผู้ว่าจ้าง ผู้ดูแลห้างร้าน ครูบาอาจารย์ หรือจากองค์กรหรือบริการ เช่น ภัตตาคาร หรือองค์กรของรัฐ

การร้องเรียนต่อคณะกรรมาธิการสิทธิมนุษยชนไม่มีค่าใช้จ่ายและเป็นความลับ หากต้องการศึกษาเพิ่มเติมเกี่ยวกับการร้อง
เรียน ดูรายละเอียดในเว็บไซต์ได้ที่ [tikatangata.org.nz](https://tikatangata.org.nz/resources-and-support/make-a-complaint)

[มีบริการข้อมูล](https://tikatangata.org.nz/our-work/human-rights-questions-and-complaints-were-here-to-help) เป็นภาษาเมารี ซามัว ตองกา จีนดั้งเดิม จีนตัวย่อ และฮินดี ตลอดจนรูปแบบที่เข้าถึงได้ เช่น อ่านง่าย ไฟล์ อักษรเบรลล์ ตัวหนังสือขนาดใหญ่ และข้อมูลประเภทให้เสียง

He whakamana tangata
ชีวิตแห่งศักดิ์ศรีของทุกคน



ผู้ตรวจการแผ่นดินสามารถให้ความช่วยเหลือเมื่อประชาชนประสบปัญหาเกี่ยวกับหน่วยงานภาครัฐ รวมถึงรัฐบาลกลางและรัฐบาลท้องถิ่น ตัวอย่างเช่น กระทรวงการพัฒนาสังคม สำนักงานตรวจคนเข้าเมืองนิวซีแลนด์ โรงเรียนของบุตรหลานของท่าน และสภาท้องถิ่นของท่าน

การสอบถามหรือร้องเรียนต่อผู้ตรวจการแผ่นดินนั้นฟรีและพร้อมให้บริการสําหรับทุกคน

ท่านสามารถร้องเรียนต่อผู้ตรวจการแผ่นดินได้หากท่านเชื่อว่าหน่วยงานของรัฐได้ดําเนินการหรือทำการตัดสินที่ท่านไม่พอใจ ซึ่งท่านรู้สึกได้ว่าไม่ยุติธรรม ไม่สมเหตุสมผล หรือไม่ถูกต้อง ข้อร้องเรียนของท่านจะได้รับการพิจารณาอย่างรอบคอบ ผู้ตรวจการแผ่นดินอาจขอให้ท่านร้องเรียนไปยังหน่วยงานเบื้องต้นก่อน และสามารถให้คำแนะนำเกี่ยวกับกระบวนการนั้นได้ ผู้ตรวจการแผ่นดินสามารถแนะนำท่านเกี่ยวกับวิธีอื่นๆ ที่ท่านสามารถแจ้งข้อกังวลได้ ผู้ตรวจการแผ่นดินยังอาจช่วยแก้ไขข้อร้องเรียนของท่านหรือสอบสวนเรื่องดังกล่าวได้

ท่านยังสามารถร้องเรียนต่อผู้ตรวจการแผ่นดินได้หากหน่วยงานของรัฐปฏิเสธที่จะให้ข้อมูลแก่ท่าน

ผู้ตรวจการแผ่นดินยังช่วยเหลือผู้ที่ต้องการแจ้งการกระทําผิดร้ายแรงในที่ทํางาน หรือผู้ที่ต้องการคําแนะนําเกี่ยวกับวิธีที่ตนจะได้รับการคุ้มครองเมื่อแจ้งข้อมูล ผู้ตรวจการแผ่นดินอาจทำการสอบสวนการเปิดเผยข้อมูลหรือส่งต่อไปยังหน่วยงานที่เกี่ยวข้องเพื่อพิจารณา

ท่านจะไม่ประสบปัญหาในการติดต่อกับผู้ตรวจการแผ่นดิน ผู้ตรวจการแผ่นดินจะไม่แจ้งบุคคลอื่นเกี่ยวกับข้อกังวลของท่าน เว้นแต่การทำเช่นนั้นมีความจำเป็นเพื่อช่วยแก้ไขปัญหา

ผู้ตรวจการแผ่นดินเป็นอิสระและไม่ได้ให้คำแนะนำทางกฎหมาย หรือทำหน้าที่เป็นผู้สนับสนุนหรือตัวแทน

**การติดต่อ** ท่านสามารถติดต่อผู้ตรวจการแผ่นดินได้หากมีข้อสงสัยหรือต้องการร้องเรียน

* **โทรศัพท์ฟรีได้ที่: 0800 802 602**
* **ทางออนไลน์โดยใช้แบบฟอร์มการร้องเรียนในเว็บไซต์ของผู้ตรวจการแผ่นดิน**
ได้ที่: https://www.ombudsman.parliament.nz/ และคลิก Get help (สําหรับประชาชน)
* **อีเมล:****info@ombudsman.parliament.nz**
* **ทางไปรษณีย์: The Ombudsman,
PO Box 10152, Wellington 6143**

มีบริการแหล่งข้อมูลและสิ่งพิมพ์ที่เป็นประโยชน์มากมายในภาษาและรูปแบบต่างๆ ที่[เว็บไซต์ผู้ตรวจการแผ่นดิน](https://www.ombudsman.parliament.nz/resources?f%5B0%5D=category%3A2383)